Κάτω Σαμικό Ηλείας

Το Κάτω Σαμικό είναι πεδινό χωριό και κοινότητα της Πελοποννήσου στην Περιφερειακή Ενότητα Ηλείας σε υψόμετρο 30 μέτρα.

Γεωγραφικά - Ιστορικά στοιχεία 
Το Κάτω Σαμικό βρίσκεται κοντά στα παράλια του Κυπαρισσιακού κόλπου, 2 χλμ. από το Ιόνιο Πέλαγος, 3 χλμ. νοτιοανατολικά του Σαμικού, 6 χλμ. νοτιοδυτικά των Κρεστένων, 8 χλμ. βορειοδυτικά της Ζαχάρως και 20 χλμ. νοτιοανατολικά του Πύργου. Από το χωριό περνούν, η Εθνική Οδός 9 (Ε55, Πάτρα - Πύργος - Κυπαρισσία) και ο σιδηρόδρομος από τον Πύργο προς την Καλαμάτα. Ο σταθμός του σιδηροδρόμου έχει κριθεί από το 1985 ως νεότερο μνημείο. Το Κάτω Σαμικό υπέστη ζημιά από τις δασικές πυρκαγιές του 2007. Τα ερείπια της αρχαίας πόλης του Σαμικού βρίσκονται μέσα στα σύνορα της δημοτικής μονάδας.

Διοικητικά στοιχεία 
Το Κάτω Σαμικό αναφέρεται επίσημα για πρώτη φορά το 1934 στο ΦΕΚ 450Α - 28/12/1934 να ορίζεται έδρα της ομώνυμης νεοϊδρυθείσας κοινότητας που τότε ανήκε στο νομό Μεσσηνίας. Σύμφωνα με το σχέδιο Καλλικράτης μαζί με το Κλειδί και την Φραγκοκκλησιά αποτελούν την τοπική κοινότητα Κάτω Σαμικού που υπάγεται στη δημοτική ενότητα Σκιλλούντος του Δήμου Ανδρίτσαινας - Κρεστένων. Ο πληθυσμός του, σύμφωνα με την απογραφή 2011, ήταν 428 κάτοικοι στο χωριό και 494 κάτοικοι στην κοινότητα, που περιλαμβάνει τα μικρά χωριά .

Πληθυσμός

Παραπομπές

Εξωτερικοί σύνδεσμοι 
 Κάτω Σαμικό στις ταξιδιωτικές σελίδες GTP

 Κάστρο Σαμικού ή Κάστρο Κλειδίου από τον Καστρολόγο

Αξιοθέατα της περιοχής μας (Κάτω Σαμικό) από τον ιστότοπο https://ourvillages.weebly.com/

Χωριά του νομού Ηλείας
Δήμος Ανδρίτσαινας - Κρεστένων